钦定古今图书集成/明伦汇编/氏族典/第144卷 > 元怀景
## 钦定古今图书集成/明伦汇编/氏族典/第144卷 > 元怀景

按《尚友录》，“怀景知张说必贵，以女妻之，撰《属文要义》
十卷。”

===元万顷===按《唐书元万顷传》：“万顷，后魏京兆王子推裔，起家为
通事舍人，从李𪟝征高丽，管书记。𪟝命别将郭待封
以舟师赴平壤，冯师本载粮继之，不及期，欲报𪟝，而
恐为谍所得，万顷为作离合诗遗𪟝，𪟝怒曰：‘军机切
遽，何用诗为’！欲斩待封，万顷言状，乃免。又使万顷草
檄让高丽，而讥其不知守鸭渌之险。莫离支报曰：‘谨
闻命’。”徙兵固守，军不得入。高宗闻之，投万顷岭外。会
赦还，为著作郎。武后讽帝召诸儒论撰禁中，万顷与
选，朝廷疑议表疏，皆密使参处，以分宰相权，时谓北
门学士。万顷敏文辞，然放达，不治细检，无儒者风。武
后时，累迁凤阁侍郎，坐诛。